Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2003/C 170/04)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12 στοιχείο δ) του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το σημείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΙΣΗΣ ΑΡΘΡΟ 5

ΠΟΠ ( ) ΠΓΕ (X)

Εθνικός αριθμός φακέλου: IG/16/97

1. Αρμόδια εθνική αρχή: Όνομα: Ministère de l'agriculture et de la pêche

Direction des politiques économique et internationale

Bureau des signes de qualité et de l'agriculture biologique

Διεύθυνση: 3, rue Barbet-de-Jouy - F-75349 Paris 07 SP

Τηλ.: (33-1) 49 55 81 01, Φαξ: (33-1) 49 55 57 85

2. Αιτούσα ομάδα: 2.1. Ονομασία: Association de l'agneau de Pauillac

2.2. Διεύθυνση: Route de Labarthe - F-33190 Gironde Sur Dropt

2.3. Σύνθεση: Παραγωγός/μεταποιητής (X) Άλλος ( )

3. Τύπος προϊόντος: "Κρέατα και εδώδιμα παραπροϊόντων σφαγίων" σύμφωνα με το παράρτημα II της συνθήκης της Ρώμης.

4. Περιγραφή κατά τη συγγραφή υποχρεώσεων:

(Σύνοψη των όρων που προβλέπονται στο άρθρο 4 παράγραφος 2)

4.1. Ονομασία: Agneau de Pauillac

4.2. Περιγραφή: Αρνί ηλικίας 75 ημερών κατ' ανώτατο όριο, μη απογαλακτισμένο, του οποίου το σφάγιο έχει βάρος από 11 έως 15 kg, διάπλαση EURO, κατάσταση πάχυνσης 2, χρώμα κρέατος ανοιχτό, λίπος λευκό συνεκτικό. Είναι αρνί που προέρχεται από τις ζώνες αμπελοκαλλιέργειας και δενδροκαλλιέργειας του νομού.

4.3. Γεωγραφική περιοχή: Ο νομός της Gironde

4.4. Απόδειξη προέλευσης: Ιστορικό: Ο νομός της Gironde αποτελεί το λίκνο της παραγωγής του Agneau de Pauillac: από το XIII αιώνα, τα πρόβατα κατέβαιναν από τα ορεινά Πυρηναία για να βοσκήσουν στα εδάφη της Gironde. Όσα από τα μικρά δεν τα κρατούσαν για ανανέωση του κοπαδιού τα πουλούσαν επιτόπου για να καταναλωθούν κατά τις πασχαλινές γιορτές. Τα αρνιά αυτά σφάζονταν βασικά στο Pauillac, λιμάνι μεταφοράς, απ' όπου έφθαναν με τρένο ή τα οδηγούσαν αυτοί που είχαν ως ασχολία τη συγκέντρωση των τοπικών αρνιών. Έτσι σύμφωνα με τον "Guide des agneaux des bergers d'Aquitaine", στο Pauillac συγκεντρώνονταν περίπου 1000 αρνιά ετησίως το 1827.

Ιχνηλασία: Τα αρνιά ταυτοποιούνται επίσημα από τη γέννησή τους έως τη σφαγή και στη συνέχεια από τη σφαγή έως τον καταναλωτή με σήμανσή τους με σφραγίδα με μελάνη κατάλληλη για τρόφιμα.

4.5. Μέθοδος παραγωγής: Το agneau de Pauillac γεννιέται και εκτρέφεται με τη μητέρα του, στην ίδια εκμετάλλευση πριν σφαγεί εντός της γεωγραφικής περιοχής. Τρέφεται βασικά από γάλα που θηλάζει από το μαστό της μητέρας του, και συμπληρώνει τη διατροφή του από συμπύκνωμα σιτηρών και από αζωτούχες ουσίες. Όταν οι προβατίνες βοσκούν κατά τη διάρκεια της ημέρας, τα αρνιά παραμένουν στα ποιμνιοστάσια. Το κοπάδι αναπαραγωγής αποτελείται από αγροτικές προβατίνες (Lacaune viande, Tarasconnaise, Blanche du Massif Central) διασταυρωμένες με κριάρια κρεοπαραγωγών φυλών (Bérichon du Cher, Charolais, Suffolk, Rouge de l'Ouest). Μόνο τα αρνιά που ανταποκρίνονται στα κριτήρια που εμφαίνονται στο σημείο 4.2. μπορούν να διατεθούν στο εμπόριο με την ονομασία "Agneau de Pauillac".

4.6. Δεσμός: Ένας ιδιαίτερος τύπος αρνιού που συνδέεται με τον τρόπο εκτροφής: Η ποιμενική παράδοση στο νομό της Gironde συνέβαλε στην παραγωγή με την πάροδο των ετών ενός ιδιαίτερου τύπου αρνιού, το οποίο γεννιέται κάτω από αντίξοες χειμερινές συνθήκες: παράλληλα με την εποχιακή μετακίνηση του κοπαδιού των προβάτων των Πυρηναίων που έρχονταν να διαχειμάσουν στην Entre-Deux-Mers, οι "προβατοτρόφοι" των αγόνων αμμωδών εκτάσεων του Médoc αναχωρούσαν κάθε φθινόπωρο από τις πλημμυρισμένες υγρές αυτές εκτάσεις για να φθάσουν στα στραγγισμένα εδάφη που βρίσκονται στις όχθες του Gironde, ζώνη που σήμερα καλλιεργείται με αμπέλια.

Με την επέκταση των εκτάσεων που φυτεύτηκαν με αμπέλια και την αυξημένη ζήτηση σε κοπριά, τα κοπάδια των Πυρηναίων και των αγόνων αμμωδών εκτάσεων του Médoc "εποίκησαν" τους αμπελώνες στους οποίους οι ποιμένες αποκτούσαν το δικαίωμα να βοσκούν τα ζώα τους αντί ενός ή δύο αρνιών και της συνολικής παραγωγής κόπρου του ποιμνίου: όλοι αυτοί οι ποιμένες είχαν τους ίδιους περιορισμούς που συνδέονται με βόσκηση σε καλλιεργημένη ζώνη, ιδιαίτερα ευαίσθητη, και εφάρμοσαν τον ίδιο τρόπο εκτροφής, καταλήγοντας στο ίδιο προϊόν: ένα αρνί που εκτρέφεται στο ποιμνιοστάσιο (ή parc) από το μαστό της μητέρας του. Οι καλοφαγάδες έμαθαν να εκτιμούν το κρέας του που είναι γεμάτο από γάλα.

Σήμερα με τη δάσωση των εκτάσεων του Médoc, την ανάπτυξη των μεταφορών και την εξαφάνιση των βοσκοτόπων στους αμπελώνες, οι εκτροφείς της Gironde εγκαταστάθηκαν μόνιμα στην περιοχή, αλλά συνεχίζουν να παράγουν τον ίδιο τύπο ελαφρών αρνιών, τα οποία χαίρουν μεγάλης εκτίμησης.

Φήμη: Το agneau de Pauillac είναι προϊόν που έχει από παλιά μεγάλη φήμη όπως βεβαιώνουν διάφορα έγγραφα (το μενού του δείπνου που πρόσφερε ο πρόεδρος Loubet στην αυτού εξοχότητα τον βασιλιά της Αγγλίας στις 2 Μαΐου 1903, Larrousse Gastronomique του 1938 περιέγραφε το Agneau de Pauillac ως το "τελειότερο" αρνί γάλακτος.)

Το αρνί αυτό που σερβιρίστηκε στα καλύτερα τραπέζια, κληρονόμος μιας μακραίωνης παράδοσης, που συνεχίστηκε από την τεχνογνωσία των κτηνοτρόφων, αναγνωρίζεται σήμερα και εκτιμάται ως το αρνί με τελείως διαφορετική γεύση και άρωμα από τα βαριά παραδοσιακά αρνιά και από τα αρνιά γάλακτος που παράγονται σε γαλακτοπαραγωγικές εκμεταλλεύσεις.

4.7. Οργανισμός επιθεώρησης: Ονομασία: QUALISUD

Διεύθυνση: Lasserre AGROPOLE - F-47310 Estillac

4.8. Επισήμανση: - Αρνί που γεννιέται και εκτρέφεται στη Gironde,

- Αρνί που εκτρέφεται από τη μητέρα του και διατρέφεται βασικά από μητρικό γάλα,

- Αρνί μη απογαλακτισμένο, ηλικίας το πολύ 75 ημερών, και βάρους σφαγίου που περιλαμβάνεται μεταξύ 11 και 15 kg

4.9. Εθνικές απαιτήσεις: -

Αριθ. ΕΚ: FR/00178/00.12.21.

Ημερομηνία παραλαβής της πλήρους αίτησης: 16 Μαΐου 2003.